Source: https://www.frf.ro/competitii/competitii-masculin/liga-3/turul-de-campionat-se-incheie-in-seria-a-doua-si-a-treia-urmand-ca-celelalte-serii-sa-mai-continue-doua-runde/
Timestamp: 2020-05-25 14:14:47+00:00

Document:
Turul de campionat se încheie în seria a doua şi a treia, urmând ca celelalte serii să mai continue două runde | Federația Română de Fotbal
Acasă COMPETIȚII MASCULIN LIGA 3 Turul de campionat se încheie în seria a doua şi a treia,...
Etapa cu numărul 13 va fi ultima pentru două dintre seriile Ligii 3, a doua şi a treia, în timp ce turul celorlalte serii se va încheia în primul weekend din decembrie. Returul eşalonului al treilea este programat a începe pe 3 martie anul viitor, fiind posibile modificări ale datei în funcţie de condiţiile meteorologice de la acea dată.
CLASAMENTE: SERIA I | SERIA A II-A
SERIA A III-A | SERIA A IV-A | SERIA A V-A
În seria a doua, primele două locuri sunt ocupate de nou-promovate, Progresul 1944 Spartac şi ASSCS Farul, despărţite de două puncte, podiumul fiind încheiat de Axiopolis, cu un punct mai puţin decât colega de judeţ din Constanţa. Toate cele trei echipe vor juca în deplasare, liderul la FCSB 2, Farul la Chiscani, iar Axiopolis la Metalul Buzău, ultimul meci fiind derby-ul rundei, în condiţiile în care buzoienii au cu un punct mai puţin decât constănţenii şi au şansa de a termina turul pe podium cu o victorie în meciul de mâine.
Tot în deplasare evoluează şi primele trei clasate din seria a treia, ACS Petrolul 52, AFCM Alexandria şi Voinţa Turnu Măgurele. Ploieştenii sunt lideri, cu două puncte avans, în timp ce ultima echipă de pe podium are cu cinci puncte mai puţin decât Petrolul 52. Dacă prima clasată se va deplasa la Popeşti-Leordeni, cele două contracandidate din Teleorman se vor duela cu echipe satelit, AFCM cu Astra, Voinţa cu Mioveni.
Aerostar şi SC Oţelul s-au distanţat în seria I
Runda cu numărul 12 le-a adus celor două echipe din fruntea clasamentului distanţarea la patru puncte faţă de CSM Roman şi AFK Csikszereda. Aerostar şi SC Oţelul au bifat victorii în runda în cauză, în timp ce următoarele trei clasate (incluzând aici şi pe CSM Bucovina Rădăuţi) s-au mulţumit cu remize. Chiar dacă are acelaşi număr de puncte ca şi Aerostar, SC Oţelul are dezavantajul de a fi singura echipă din top 7 care are un meci în plus disputat, astfel că avansul faţă de urmăritoare este momentan doar unul teroretic, fiind şanse de a se reduce chiar după această rundă, în care echipa de pe malul Dunării va sta.
La polul opus, Metalosport Galaţi a rămas în continuare fără victorie în actuala ediţie de campionat, împărţind acest record nefericit cu Victoria Traian (seria a doua) şi Nuova Mama Mia Becicherecu Mic (seria a patra).
Şirineasa a stabilit noi recorduri, U Cluj a devenit lider solitar
În seria a patra, ACS Şirineasa a mai bifat un succes, al zecelea din acest sezon, fiind în continuare neînvinsă. Pentru gruparea care evoluează la Petroşani, runda a 12-a a însemnat stabilirea de noi recorduri ale actualei ediţii de campionat, în speţă cea mai mare diferenţă de goluri din seria a IV-a, 8 la număr, respectiv cel mai bun atac din seriei cu 30 de goluri şi al şaptelea meci fără gol primit în actualul sezon.
REZULTATE: ETAPA I | ETAPA A II-A | ETAPA A III-A | ETAPA A IV-A | ETAPA A V-A | ETAPA A VI-A | ETAPA A VII-A | ETAPA A VIII-A | ETAPA A IX-A | ETAPA A X-A | ETAPA A XI-A | ETAPA A XII-A
În ceea ce priveşte situaţia din seria a cincea, AS FC U Cluj a reuşit să profite de egalul celor de la Ighiu, cu care au împărţit şefia înaintea rundei precedente. Dacă Performanţa a remizat cu satelitul celor de la CFR Cluj şi au coborât pe trei la golaveraj, după Industria Galda, în schimb AS FC U Cluj a câştigat la limită derby-ul cu ACS Comuna Recea, scor 3-2 şi are acum două puncte în plus faţă de celelalte două echipe de pe podium.
Clasamentul ar putea suferi schimbări, în condiţiile în care liderul se va deplasa la Cugir, unde va da piept cu ocupanta locului 4, echipă care are trei puncte mai puţin, însă golaveraj mai slab decât al clujenilor. Astfel că un eşec al oaspeţilor i-ar păstra pe aceştia pe primul loc doar cu condiţia ca Performanţa Ighiu să nu câştige la Iernut.
Iată programul rundei a treisprezecea:
CSM Roman – Sănătatea Darabani
Olimpic Cetate Râşnov – CSM Focşani 2007
Sporting Lieşti – AFC Odorheiu Secuiesc
SC Oţelul stă
FCSB 2 – Progresul 1944 Spartac
Sportul Chiscani – ASSCS Farul Constanţa
FC Voluntari 2 – Agricola Borcea
Metalul Buzău – Axiopolis Sport Cernavodă
ACSM Olteniţa – CSM Râmnicu Sărat
Unirea 04 Slobozia – Victoria Traian
CS Mioveni 2 – Voinţa Turnu Măgurele
AFC Astra 2 – AFCM Alexandria
Viitorul Domneşti – Concordia Chiajna 2
SC Popeşti Leordeni – ACS Petrolul 52
FC Aninoasa – CS Tunari
Centrul Naţional de Pregătire Timişoara – ACS Şirineasa
AFC Hermannstadt 2 – Naţional Sebiş
ACS Ghiroda – ACSO Filiaşi
CSM Şcolar Reşita – CS U Craiova 2
Gloria Lunca Teuz Cermei – Internaţional Băleşti
Şoimii Lipova stă
Unirea 1924 Alba Iulia – FC Avrig
Gaz Metan Mediaş 2 – Sănătatea Cluj
Metalurgistul Cugir – AS FC Universitatea Cluj
CS Iernut – Performanţa Ighiu
ACS Fotbal Comuna Recea – Viitorul Ghimbav nu se dispută
Industria Galda stă

References: CSM 
 CSM 

CSM 
 CSM 
 CSM 

CSM